На основу Решења o банкротству стечајног судије Привредног суда у Панчеву Ст.бр.72/2010 од 04.08.2011.године, а у складу са чланoвима 131, 132. и 133. Закона о стечају (“Службени гласник Републике Србије“ број 104/2009,99/2011 – др.закон, 71/2012 – одлука УС, 83/2014,113/2017,44/2018 и 95/2018) и Националним стандардом о начину и поступку уновчења имовине стечајног дужника(„*Службени гласник Републике Србије“ број* 13/2010), Агенција за лиценцирање стечајних управника као стечајни управник стечајног дужника

**АД "НАПРЕДАК " у стечају из Ковина, ул. Трг Ослобођења бр.2**

**ОГЛАШАВА**

**Продају покретне и непокретне имовине јавним надметањем**

|  |  |  |  |
| --- | --- | --- | --- |
| Назив целине | Опис имовине | Почетна цена (динaра) | Депозит (динара) |
| **Целина 1**Непокретна и покретна имовина  | Зграде и пословни простор у Ковину, у улици Цара Лазара 78, на катастарској парцели 3156 КО Ковин, све уписано је у Листу непокретности бр. 2099 КО Ковин, објекат преузет из земљишне књиге, својина приватна:-Зграда трговине бр.1, ПО+ПР, са уписаним посебним деловима: пословни простор -три просторије трговине, бр. посебног дела 2, број улаза 1, подрум, површине 58 м2, пословни простор -три просторије трговине, број улаза 1, број посебног дела 1, приземље, површине 217м2, - Помоћна зграда бр. 2, ПР, корисне површине 63 м2, грађевинске површине 87 м2,-Пословни простор – три просторије за који није утврђена делатност-остава,бр.1, бр.зграде 3, број улаза 2, површине 89 м2, ПР,- Помоћна зграда бр.4, ПР, корисне површине 62м2, грађевинске површине 79м2,- Помоћна зграда бр.5, ПР, корисне површине 102 м2, грађевинске површине 122 м2,- Помоћна зграда бр. 6, ПО+ПР, са уписаним посебним деловима: пословни простор- две просторије за коју није утврђена делатност- остава, бр. посебног дела 2, ПО, број улаза 1, површине 149 м2 и пословни простор-четири просторије за који није утврђена делатност – остава, број посебног дела бр.1, ПР, број улаза 1, површине 158 м2.Саставни део предмета продаје је припадајућа опрема,намештај и пословни инвентар  | 10.861.657,12 | 5.430.828,56 |
| **Целина 2**Објекат пословних услуга „Нова пекара“1.непокретна и покретна имовина | Објекти у Ковину улица Железничка бб који су уписани лист непокретности број 7055 К.О. Ковин изграђени на катастарској парцели парцели 951/3, и то:**2.1. Помоћна зграда**, број зграде приземље, површина 169 м2 врста права, својина, облик својине приватна 1/1;**2.2. Зграда пословних услуга,** број зграде 2 спратност Пр+1, уписано у В лист непокретности 2.део као:-пословни простор- једна просторија пословних услуга у приземљу - пекара, корисне површине 1002 м2, Приземље, број зграде 2, број посебног дела 1, број улаза 2, врста права, својина, облик својине приватна 1/1; и - пословни простор – једна просторија пословних услуга у површини од 1148м2, Први спрат, број зграде 2, број посебног дела 2, број улаза 2, врста права, својина, облик својине приватна 1/1;**2.3. Остале зграде**, број објекта 3, у површини од 387 м2, објекат изграђен без одобрења за градњу, врста права држалац, облик својине приватна 1/1; **2.4. Остале зграде**, број зграде 4, у површини 202 м2, објекат изграђен без одобрења за градњу, врста права, држалац облик својине приватна 1/1.**2.5. Остале зграде – кућица за вагу**, број зграде 6, у површини 9 м2 објекат изграђен без одобрења за градњу, врста права држалац облик својине приватна 1/1,**2.6.** **Машинска зграда** – објекат није уписан у ЛН, у површини од 64 м2, ванкњижна својина. Саставни део предмета продаје је припадајућа опрема,намештај и пословни инвентар према списку у продајној документацији. | 36.790.217,00 | 14.716.086,80 |
| **Целина 3**непокретна и покретна имовина  | Објекти у Ковину у улици Војвођанска бр.45 , изграшени на парцели 2244/1 КО Ковин , уписани у ЛН 6865 КО Ковин и то : **Зграда трговине** , објекат бр. 1 у површини од 91,00 м2, објекат изграђен без одобрења за градњу врста права, држалац, облик својине приватна, обим удела 1/1,**Помоћна зграда -магацин**, објекат бр.2 , број посебног дела 1 у површини од 46 м2, врста права својина , облик својине приватна , обим удела 1/1,**Помоћна зграда** ,објекат бр.3, у површини од 36 м2 , врста права , својина , облик својине, приватна , обим удела 1/1, | 1.136.437,42 | 454.574,97 |
| **Целина 4**непокретна имовина  | Објекти у Ковину у улици ЈНА 100 , изграђени на парцели 1060 КО Ковин , уписани у ЛН 6768 КО Ковин и то : Помоћна зграда, објекат бр.3, у површини од 30 м2, врста права, својина, облик својине приватна, обим удела 1/1,Помоћна зграда -портирница, ванкњижно власништво стечајног дужника 6,29 м2Помоћна зграда -портирница, ванкњижно власништво стечајног дужника 19,02 м2Помоћна зграда -санитарни чвор , ванкњижно власништво стечајног дужника 13,39 м2 | 326.327,24 | 130.530,90 |

*Напомена:непокретна и покретна имовина стечајног дужника која је предмет продаје детаљно је приказана у Продајној документацији*

Право на учешће у поступку продаје имају сва правна и физичка лица која :

- након добијања профактуре, изврше уплату ради откупа продајне документације у износу од **70.000,00** **динара + пдв за целину 1 и 2, за сваку целину посебно и износ од 40.000,00 динара + пдв за целину 3 и 4, за сваку целину посебно**. Профактура се мора преузети и то је могуће учинити, сваког радног дана у периоду од 08:00 до 14:00 часова, **уз претходну најаву поверенику стечајног управника на тел:013/742-788 или 064/2081614 или на адресу електронске поште: milanakojic@yahoo.com . Крајњи рок за преузимање профактуре, односно уплату и преузимање продајне документације је 14.02.2022. године.**

- уплате депозит на текући рачун стечајног дужника број: 160-340008-07 код “Bancа Intesa“ АД или положе неопозиву првокласну банкарску гаранцију наплативу на први позив, (**рок за уплату депозита је 17.02.2022. године**). У случају да се као депозит положи првокласна банкарска гаранција, оригинал исте се ради провере мора доставити искључиво лично Служби финансија Агенције за лиценцирање стечајних управника Београд, Теразије 23, 6. спрат, **најкасније 17.02.2022. године** до 15:00 часова по београдском времену (GMT+2). У обзир ће се узети само банкарске гаранције које пристигну на назначену адресу у назначено време. **Банкарска гаранција мора имати рок важења до 10.04.2021. године.**

- потпишу изјаву о губитку права на повраћај депозита. Изјава чини саставни део продајне документације;

Имовина се купује у виђеном стању и може се разгледати након откупа продајне документације, сваким радним даном **од 10:00 до 14:00 часова**, а најкасније до **21.02.2022. године** (уз претходну најаву поверенику стечајног управника).

Након уплате депозита, а најкасније до **21.02.2022. године** потенцијални купци, ради правовремене евиденције, морају предати поверенику стечајног управника: попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, уколико јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање одржаће се дана 23.02.2022. године у 12:00 часова на следећој адреси: Агенција за лиценцирање стечајних управника, Београд, ул. Теразије бр.23, III спрат, Сала 301. Регистрација учесника почиње два сата пре почетка јавног надметања, а завршава се 10 минута пре почетка јавног надметања, односно у периоду од 10:00 до11:50 часова, на истој адреси.**

Стечајни управник спроводи јавно надметање тако што:

* 1. региструје лица која имају право учешћа на јавном надметању (имају овлашћења или су лично присутна);
	2. отвара јавно надметање читајући правила надметања;
	3. позива учеснике да прихвате понуђену цену према унапред утврђеним корацима увећања;
	4. одржава ред на јавном надметању;
	5. проглашава за купца учесника који је прихватио највишу понуђену цену
	6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од два радна дана од дана јавног надметања, а пре потписивања купопродајног уговора, након чега ће му бити враћена гаранција.

Купопродајни уговор се закључује у року од 3 радна дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од 15 дана од дана потписивања купопродајног уговора. Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач.

Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција. У конкретном случају, купопродајни уговор се потписује у року од 3 радна дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Све порезе и трошкове који произлазе из закљученог купопродајног уговора у целости сноси купац.

Напомена: Није дозвољено достављање оригинала банкарске гаранције пошиљком (обичном или препорученом), путем факса, mail-a или на други начин, осим на начин прописан у тачки 2. Услова за стицање права за учешће из овог огласа.

*Стечајни управник напомиње да ће у складу са епидемиолошким мерама учесницима пре јавног надметања бити мерена телесна температура, те да су учесници дужни да се у току регистрације и јавног надметања придржавају свих епидемиолошких мера прописаних одлукама Кризног штаба Владе Републике Србије.*

Oсоба за контакт: повереник стечајног управника Милана Којић контакт телефон: 013/742-788 или 064/208 16 14 или milanakojic@yahoo.com

|  |  |  |  |
| --- | --- | --- | --- |
|   |  |  |  |
|  |  |  |  |
|  |  |  |  |